Document ID: /roh_data/filtered/fineweb-2-filterrobots_roh.jsonl.gz/14900

Tenor la Procura publica federala èsi uschia pussaivel da cuntinuar las investigaziuns cunter Sonko. Ad el vegn rinfatschà d’avair commess crims cunter l’umanitad en la Gambia. Uschia saja el stà en ina posiziun da clav durant il reschim dal anteriur dictatur Yahya Jammeh. Era saja Sonko responsabel per tortura e repressiuns, ni ch’el savevi da quellas, scriva la Procura publica.
Dumandà asil en Svizra
La fin da schaner era Sonko vegnì arrestà a Lyss (BE). El aveva dumandà asil e viva en ina dimora per requirents d’asil. Sco motiv per l’arrestaziun numna la Procura publica ina dumonda d’arrest da l’organisaziun nunguvernamentala Trial.
RR novitads 12:00